REGOLAMENT TAL-KUMMISSJONI (KE) Nru 823/2007
tat-12 ta’ Lulju 2007
li jistabbilixxi projbizzjoni fuq is-sajd għal-lipp tal-qawwi fiż-żoni ta' l-ICES VIII u IX (ilmijiet Komunitarji u ilmijiet li ma jaqgħux taħt is-sovranità jew il-ġurisdizzjoni ta’ pajjiżi terzi) minn bastimenti li jtajru l-bandiera Franċiża
IL-KUMMISSJONI TAL-KOMUNITAJIET EWROPEJ,
Waqt li kkunsidrat it-Trattat li jistabbilixxi l-Komunità Ewropea,
Waqt li kkunsidrat ir-Regolament tal-Kunsill (KE) Nru 2371/2002 ta' l-20 ta’ Diċcembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (1), u b'mod partikolari l-Artikolu 26(4) tiegħu,
Waqt li kkunsidrat ir-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ta’ kontroll li tapplika għall-politika tas-sajd komuni (2).
Billi:
(1)
Ir-Regolament tal-Kunsill (KE) Nru 2015/2006 tad-19 ta’ Diċcembru 2006, li jistabbilixxi l-opportunitajiet ta' sajd għal ċerti stokkijiet tal-baħar fond mill-bastimenti tal-Komunità (3), jistipula l-kwoti għall-2007 u l-2008.
(2)
Skond l-informazzjoni li rċeviet il-Kummissjoni li l-qabdiet li saru mill-istokk imsemmi fl-Anness ta' dan ir-Regolament mill-bastimenti li jtajru l-bandiera ta' l-Istat Membru msemmi fl-anness imsemmi jew irreġistrati fih, eżawrew il-kwota mogħtija lilhom għall-2007.
(3)
Jeħtieġ għalhekk li s-sajd għal dak l-istokk kif ukoll iż-żamma tiegħu fuq il-bastimenti, it-trażbord u l-ħatt tiegħu l-art jiġu pprojbiti,
ADOTTAT DAN IR-REGOLAMENT:
Artikolu 1
Eżawriment tal-kwota
Il-kwota tas-sajd allokata għall-2007 lill-Istat Membru għall-istokk imsemmija fl-Anness ta' dan ir-Regolament titqies bħala eżawrita mid-data indikata f'dak l-Anness.
Artikolu 2
Projbizzjonijiet
Is-sajd ta' l-istokk imsemmi fl-Anness ta' dan ir-Regolament mill-bastimenti li jtajru l-bandiera ta' l-Istat Membru kkonċernat jew irreġistrati fih huwa pprojbit mid-data stipulata f'dak l-Anness. Wara dik id-data, iż-żamma abbord, it-trażbord u l-ħatt l-art ta' ħut mill-istokk imsemmi, maqbuda mill-bastimenti msemmija, huma wkoll ipprojbiti.
Artikolu 3
Dħul fis-seħħ
Dan ir-Regolament għandu jidħol fis-seħħ l-għada ta’ meta ssir il-pubblikazzjoni tiegħu fil-Ġurnal Uffiċċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 12 ta’ Lulju 2007.